OzLabs/hebrew-wiki-articles huggingface dataset:
James while John had had had had had had had had had had had a better effect on the teacher

James while John had had had had had had had had had had had a better effect on the teacher הוא משפט באנגלית שמדגים את חשיבות סימני הפיסוק. את המשפט עצמו קשה מאוד להבין בגלל החזרה המרובה על המילה "had" במשפט, אך עם פיסוק מתקבל המשפט הבא:
:James, while John had had "had", had had "had had"; "had had" had had a better effect on the teacher
פירוש המשפט הוא: "ג'יימס, בזמן שג'ון השתמש במילה 'had', השתמש בצירוף המילים 'had had' (לציון past perfect). ל-'had had' הייתה השפעה טובה יותר על המורה".

המשפט משמש גם להמחשת המורכבות של השפה האנגלית וריבוי המשמעויות של המילה "had".

==ראו גם==
* Buffalo buffalo Buffalo buffalo buffalo buffalo Buffalo buffalo
* That that is is that that is not is not is that it it is

קטגוריה:שעשועי לשון
קטגוריה:מילים וביטויים באנגלית
קטגוריה:פסיכובלשנות
כיכר פירדוס

כיכר פירדוס (בערבית: ساحة الفردوس) היא כיכר עירונית מרכזית בבגדאד, בירת עיראק.

שם הכיכר מבוסס על המילה הפרסית פירדוס, שפירושו "גן עדן". מסביב לכיכר ממוקמים מספר מבנים מרכזיים בבגדד, ביניהם מסגד ה-17 לרמדאן ושני המלונות המפורסמים ביותר בבגדד, מלון פלסטין ומלון שרתון קריסטל גרנד אישתר.

על גבי מעגל התנועה במרכז הכיכר ניצבו לאורך השנים מספר מונומנטים ציבוריים מרכזיים. הראשון בהם היה אנדרטת קשת החייל האלמוני, אשר הוצבה בשנת 1959. בחודש אפריל 2002 הוחלפה הקשת בפסל עצום ממדים של שליט עיראק, סדאם חוסיין, אשר בתורו נהרס על ידי אזרחים עיראקים לאחר כיבוש בגדד במלחמת עיראק בשנת 2003, אירוע שזכה לתהודה ציבורית ותקשורתית רחבה.[[מלון פלסטין (מימין) ומלון שרתון קריסטל גרנד אישתר (משמאל)|284x284 פיקסלים]]לאחר הפלת פסלו של סדאם חוסיין הוצב בכיכר פסל חדש שנועד לסמל את החופש המחודש לו זכו אזרחי עיראק לאחר הפלת משטרו הרודני של סדאם חוסיין. בשנת 2009 הביע האדריכל המקורי של האנדרטה לזכר החייל האלמוני, ריפעת צ'אדרג'י, עניין בשחזור האנדרטה המקורית במתחם. בשנת 2013 הוסרו פסלו של אל-דוויירי והעמודים שמסביבו מן הכיכר.

== אירועים בכיכר ==
=== הריסת פסלו של סדאם חוסיין ===
הצילום המפורסם מאפריל [[2003 של הפלת פסלו של סדאם חוסיין בכיכר|301x301 פיקסלים]]

באפריל 2002 הוצב בכיכר פסל בגובה 12 מטר של שליט עיראק, סדאם חוסיין, לרגל ציון יום הולדתו ה-65.

זמן קצר לאחר תחילת מלחמת עיראק בשנת 2003, הופל הפסל ארצה על ידי אזרחים עיראקים, בסיוע של חיילי צבא ארצות הברית, מול קהל צופים רחב ותוך תיעוד חי בטלוויזיה ובאמצעי התקשורת. הצלם רוברט פיסק תיאר את האירוע כ"צילום המבוים המשמעותי ביותר מאז איוו ג'ימה".

לאחר הפלת פסלו של חוסיין הוצב במקום פסל חדש, המבוסס על אלמנט הצבע הירוק, שנועד לסמל "חופש". הפסל החדש תוכנן על ידי הפסל באסם חמד אל-דוויירי.

=== מחאת 2005 ===
ב-9 באפריל 2005, יום השנה השני לתחילת פלישת כוחות הקואליציה לעיראק, התקיימה בכיכר הפגנה רחבה כנגד שלטון הכיבוש האמריקאי בעיראק, בהשתתפות של עשרות אלפי אזרחים עיראקים. ההפגנה אורגנה על ידי מוקתדא א-סאדר, כהן דת שיעי, וזכתה גם לתמיכתו של השייח' עבד אל-זהרא אל-סוויד, תומך של מפלגת הירוקים. סוויד נתן דרשה בכיכר במהלך ההפגנה, וצוטט קורא למפגינים: "ההפגנה חייבת להישאר שלווה. אתם צריכים לדרוש את נסיגת כוחות הכיבוש, וללחוץ על קיום הליך משפטי מהיר יותר כנגד סדאם חוסיין ועוזריו בפני בית משפט עיראקי."

=== הפיגוע בכיכר (2005) ===
ב-24 באוקטובר 2005 נערכה בכיכר מתקפת טרור משולבת, שכללה שימוש במשאית תופת ובשתי מכוניות תופת. מטרת ההתקפה היו שני המלונות המרכזיים בכיכר, מלון פלסטין ומלון שרתון קריסטל גרנד אישתר, בהם התארחו מספר רב של אזרחים זרים, כמו גם עיתונאים ונציגים של כלי תקשורת. במתקפה נהרגו למעלה מ-20 אנשים.

== ראו גם ==
* מלחמת עיראק

==קישורים חיצוניים==

== הערות שוליים ==

קטגוריה:בגדאד: מבנים
קטגוריה:מלחמת עיראק
קטגוריה:עיראק: אנדרטאות
פירדוס
מלון ארבע העונות מוסקבה

מלון ארבע העונות מוסקבה (באנגלית: Four Seasons Hotel Moscow) הוא בית מלון בדירוג חמישה כוכבים הנמצא בכיכר מנז' במרכז מוסקבה.

מלון ארבע העונות נמצא בבניין של מלון מוסקבה הישן שהוקם בשנות ה-30 של המאה ה-20, עבר שיפוץ ונפתח מחדש ב-2014.

המלון ממוקם בלב מוסקבה ליד הכיכר האדומה, הקרמלין ובניין הדומה הממלכתית.

==קישורים חיצוניים==

* 

קטגוריה:מוסקבה: בתי מלון
יורי פוטיינקו

יורי אנאטולייביץ' פוטיינקו (ברוסית: Юрий Анатольевич Потеенко; נולד ב-5 בדצמבר 1960) הוא מלחין סרטים רוסי, זוכה פרס נשר הזהב הרוסי בתחום המוזיקה. יצירותיו ולחניו נבחרים למגוון שוברי קופות ברוסיה.

== פסקולים שהולחנו על ידו ==

== קישורים חיצוניים ==

==הערות שוליים==

קטגוריה:מלחיני קולנוע
קטגוריה:מלחינים רוסים
קטגוריה:זוכי פרס נשר הזהב הרוסי
קטגוריה:רוסים שנולדו ב-1960
יוהאן וילהלם, דוכס סקסוניה-אייזנך

יוהאן וילהלם, דוכס סקסוניה-אייזנך (בגרמנית: Johann Wilhelm von Sachsen-Eisenach, 17 באוקטובר 1666 - 14 בינואר 1729), היה דוכס סקסוניה-אייזנך בין השנים 1698–1729.

== ביוגרפיה ==
יוהאן וילהלם נולד ב-17 באוקטובר 1666 בפרידוואלדה, ליוהאן גאורג הראשון, דוכס סקסוניה-אייזנך וליוהאנטה, נסיכת זיין-ויטגנשטיין, בתם של ארנסט, רוזן זיין-ויטגנשטיין ולואיזה יוליאנה, רוזנת ארבאך.

בשנת 1686 מת אביו יוהאן גאורג הראשון, דוכס סקסוניה-אייזנך, ואחיו יוהאן גאורג השני, דוכס סקסוניה-אייזנך עלה לשלטון במקומו. בשנת 1698 מת אחיו ללא ילדים, ויוהאן וילהלם עלה לשלטון במקומו. יוהאן וילהלם התחתן ארבע פעמים, ונולדו לו 12 ילדים, אך רק ארבעה מילדיו שרדו בבגרותם.

ב-14 בינואר 1729 מת יוהאן וילהלם באייזנך, ובנו וילהלם היינריך, דוכס סקסוניה-אייזנך עלה לשלטון במקומו.

== משפחתו ==
ב-28 בנובמבר 1690 התחתן יוהאן וילהלם עם אמליה מנסאו-דיאץ, בתם של וילהלם פרידריך, רוזן נסאו-דיאץ ואלברטינה אגנס, רוזנת נסאו, ממנה נולדו לו שני ילדים:
* וילהלם היינריך, דוכס סקסוניה-אייזנך (1691–1741)
* אלברטינה יוהאנטה, נסיכת סקסוניה-אייזנך (1693–1700)

ב-27 בפברואר 1697 התחתן יוהאן וילהלם עם כריסטינה יוליאנה מבאדן-דורלאך, בתם של קרל גוסטב מבאדן-דורלאך ואנה סופיה מבראונשווייג-וולפנביטל, ממנה נולדו לו 7 ילדים:
* יוהאנטה, נסיכת סקסוניה-אייזנך (1698–1726), התחתנה עם יוהאן אדולף השני, דוכס סקסוניה-וייסנפלס
* קרולינה, נסיכת סקסוניה-אייזנך (1699–1743), התחתנה עם קרל הראשון, רוזן הסן-פיליפסטאל
* אנטון גוסטב, נסיך סקסוניה-אייזנך (1700–1710)
* שרלוטה וילהלמינה, נסיכת סקסוניה-אייזנך (1703–1774)
* יוהאנטה וילהלמינה, נסיכת סקסוניה-אייזנך (1704–1705)
* קרל וילהלם, נסיך סקסוניה-אייזנך (1706–1706)
* קרל אוגוסט, נסיך סקסוניה-אייזנך (1707–1711)

ב-28 ביולי 1708 התחתן יוהאן וילהלם עם מגדלנה זיבילה, דוכסית סקסוניה-וייסנפלס, בתם של יוהאן אדולף הראשון, דוכס סקסוניה-וייסנפלס ויוהנה מגדלנה, דוכסית סקסוניה-אלטנבורג, ממנה נולדו לו 3 ילדים:
* יוהנה מגדלנה, נסיכת סקסוניה-אייזנך (1710–1711)
* כריסטינה וילהלמינה, נסיכת סקסוניה-אייזנך (1711–1740), התחתנה עם קרל, נסיך נסאו-אוזינגן
* יוהאן וילהלם, נסיך סקסוניה-אייזנך (1713–1713)

ב-29 במאי 1727 התחתן יוהאן וילהלם עם מריה כריסטינה פליציטס מליינינגן-דאגסבורג-פאלקנבורג-היידסהיים, בתם של יוהאן, רוזן ליינינגן-דאגסבורג-פאלקנבורג ויוהנה מגדלנה מהנאו-ליכטנברג, אך לא היו לו ילדים ממנה.

==אילן יוחסין==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| יוהאן וילהלם, דוכס סקסוניה-אייזנך בית וטין נולד:17 באוקטובר 1666 מת:14 בינואר 1729
|-
| rowspan="1" align="center"| יוהאן גאורג השני, דוכס סקסוניה-אייזנך
| rowspan="1" align="center"| דוכסות סקסוניה-אייזנך 1698–1729
| rowspan="1" align="center"| וילהלם היינריך, דוכס סקסוניה-אייזנך
|}

קטגוריה:דוכסים גרמנים
קטגוריה:בית וטין
קטגוריה:ילידי 1666
קטגוריה:נפטרים ב-1729
הורסט סלומון (נגן)

הוֹרְסְט סלומון (בגרמנית: Horst Salomon; 11 ביולי 1913 – פברואר 2004, כ"א בשבט תשס"ד) היה נגן קרן היער הראשי של התזמורת הפילהרמונית הישראלית למעלה מ-30 שנה, מיום היווסדה בקונצרט הפתיחה שנערך באולם יריד המזרח בתל אביב ב-26 בדצמבר 1936 בניצוחו של מאסטרו ארטורו טוסקניני. הורסט היה הנגן האחרון שניגן בתזמורת מחבורת הנגנים הראשונה. העמיד דורות של נגני קרן יער מעולים בישראל.

==קורות חיים==

הורסט בן איזידור סלומון נולד וגדל בברלין בירת גרמניה. בילדותו ניגן בפסנתר ובכינור. בהמשך למד בבית הספר הגבוה למוזיקה בברלין וניגן על קרן יער בתזמורת הפילהרמונית של ברלין. בעקבות עליית הנאצים לשלטון ב-1933 פוטר ממשרתו ונאלץ לעבור לנגן בתזמורת האגודה היהודית לתרבות של ברלין. בשנת 1933 עלו הנאצים לשלטון בגרמניה. בשנת 1936, בעקבות הזמנה של ברוניסלב הוברמן להצטרף לתזמורת הסימפונית הארץ-ישראלית, עלה לארץ ישראל והתיישב בשדרות נורדאו בתל אביב. אמו נפטרה במהלך המלחמה מסיבות טבעיות; אביו ואחותו נספו בשואה; ואחיו הצליח להגר לאנגליה.

===חייו האישיים ===
בין יתר עיסוקיו ותחביביו, הוא ייצר ואסף שעונים. בצעירותו עסק בשייט ובהרמת משקולות, ואף אמור היה להתחרות בהרמת משקולות באולימפיאדת ברלין (1936), אך בשל המדיניות הנאצית לא הורשה להשתתף.

הורסט סלומון נישא למירה בשנת 1942. בנו הוא המנצח דורון סלומון, הנשוי לשחקנית ניצה שאול.

נפטר בשנת 2004, בגיל 90. נקבר בבית העלמין קריית שאול. אלמנתו, מירה, נפטרה ב-2007 ונטמנה לצדו.

==לקריאה נוספת==
<div class="mw-content-ltr">
* Barbara von der Lühe, mit einem Geleitwort von Ignatz Bubis, Die Musik war unsere Rettung!: die deutschsprachigen Gründungsmitglieder des Palestine Orchestra, Tübingen: Mohr Siebeck (Schriftenreihe wissenschaftlicher Abhandlungen des Leo Baeck Instituts, 58), 1998, pp. [https://books.google.co.il/books?id=BRID607Y8KAC&pg=PA88 88–89], [https://books.google.co.il/books?id=BRID607Y8KAC&pg=PA315 315], [https://books.google.co.il/books?id=BRID607Y8KAC&pg=PA318 318].
* Josh Aronson and Denise George., Orchestra of Exiles: The Story of Bronislaw Huberman, the Israel Philharmonic, and the One Thousand Jews He Saved from Nazi Horrors, New York: Berkley Books, 2016.
</div>

== קישורים חיצוניים ==
* 
* 
* 
* 
* 
* יוסי שיפמן, [http://www.habama.co.il/Pages/Description.aspx?Subj=5&Area=1&ArticleID=2454 בדיאלוג עם הקהל - שיחה עם דורון סלומון], באתר "הבמה", 27 בנובמבר 2005

==הערות שוליים==

קטגוריה:מוזיקאים יהודים גרמנים
קטגוריה:נגני כלי נשיפה ממתכת
קטגוריה:נגני קרן
קטגוריה:נגנים יהודים גרמנים
קטגוריה:נגנים ישראלים
קטגוריה:נגנים בתזמורת הפילהרמונית הישראלית
קטגוריה:מורים למוזיקה בישראל
קטגוריה:מרימי משקולות
קטגוריה:מרימי משקולות יהודים
קטגוריה:ספורטאים יהודים גרמנים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1913
קטגוריה:ישראלים שנפטרו ב-2004
No Me Ames

No Me Ames (בעברית: אל תאהב אותי) הוא שיר של הזמרת והשחקנית ג'ניפר לופז מתוך אלבומה הראשון On the 6 בשיתוף עם מארק אנתוני. השיר יצא כסינגל השני מהאלבום ב-11 במאי 1999 והוא למעשה קאבר של שיר איטלקי בשם "Non Amarmi" של הזמר האיטלקי
פרנצ'סקה אלוטה שיצא בשנת 1993.

השיר תורגם לספרדית על ידי איגנסיו באלאסטרוס לבקשתו של מארק אנטוני. לשיר הופקו שתי גרסאות עבור האלבום כאשר גרסה אחת היא גרסה שקטה יותר ואילו הגרסה השני היא גרסת סלסה. הגרסה השקטה של השיר הופקה על ידי דן שיי ואילו גרסת הסלסה הופקה על ידי
חואן ויסנטה זמבראנו.

הקליפ לשיר בוים על ידי קווין בריי ואף קיבל על כך מועמדות בטקס פרסי הגראמי הלטיני בקטגוריית "הקליפ הקצר הטוב ביותר".

== ניתוח לירי ==
מבחינה לירית השיר מדבר על מערכת יחסים מורכבת בין שני אוהבים. שיתוף הפעולה בין לופז לאנתוני בשיר נולד לאחר ששניהם שהו באותו אולפן הקלטות באותו הזמן. הוא נכנס לסטודיו שלה וביקש ממנה להשתתף בווידאו קליפ שלה, לופז הסכימה בתנאי שגם ישתתף בשיר ולאחר מכן נולד הרעיון שלהם לבצע ביחד את השיר.

לדבריה של לופז זה היה הרעיון של אנתוני לעשות קאבר לשיר ולתרגם אותו לספרדית.

== הצלחה==
השיר קיבל ביקורות חיוביות מהמבקרים וזכה להצלחה רבה כאשר הגיע למקום הראשון במצעד הבילבורד הלטיני ואף קיבל מועמדות בקטגוריות "הביצוע הטוב ביותר של שיר פופ בדואט או הרכב" בטקס פרסי גראמי הלטיני. בטקס פרסי הבילבורד הלטיני זכה בפרס "הביצוע הטוב ביותר של השנה" ואף קיבל מועמדויות בקטגוריות: "הרצועה הטרופית/סלסה של השנה" ו"רצועת השנה". בנוסף הוא גם זכה בפרס ASCAP בקטגוריית "שיר הסלסה של השנה".

בנוסף לכך, השיר זכה להצלחה רבה כאשר הגיע למקום הראשון במצעד הבילבורד הלטיני ואף הפך לשיר הלטיני השלישי הכי מצליח בארצות הברית באותה שנה. גם במצעד שירי הפופ הלטיני השיר זכה להצלחה רבה כאשר הגיע שם למקום השני.

== מיקומי שיא ==
השיר זכה להצלחה נאה, ואף כבשת את פסגת מצעדים השירים הלטיניים, והיה לראשון של לופז שעשה זאת.

== קישורים חיצוניים ==

==הערות שוליים==

קטגוריה:שירי 1992
קטגוריה:סינגלים מ-1992
קטגוריה:סינגלים מ-1999
קטגוריה:שירי ג'ניפר לופז
קטגוריה:שירי פסטיבל סן רמו 1992
קטגוריה:שירים בספרדית
קטגוריה:בלדות משנות ה-1990
קטגוריה:בלדות פופ
קטגוריה:סינגלים שהגיעו למקום הראשון באיטליה
יוהאן גאורג השני, דוכס סקסוניה-אייזנך

יוהאן גאורג השני, דוכס סקסוניה-אייזנך (בגרמנית: Johann Wilhelm von Sachsen-Eisenach, 24 ביולי 1665 - 10 בנובמבר 1698), היה דוכס סקסוניה-אייזנך בין השנים 1686–1698.

== ביוגרפיה ==
יוהאן גאורג נולד ב-24 ביולי 1665 בפרידוואלדה, ליוהאן גאורג הראשון, דוכס סקסוניה-אייזנך וליוהאנטה, נסיכת זיין-ויטגנשטיין, בתם של ארנסט, רוזן זיין-ויטגנשטיין ולואיזה יוליאנה, רוזנת ארבאך.

בשנת 1686 מת אביו יוהאן גאורג הראשון, דוכס סקסוניה-אייזנך, יוהאן גאורג עלה לשלטון במקומו. ב-20 בספטמבר 1688 התחתן יוהאן גאורג עם סופיה שרלוטה מווירטמברג-שטוטגרט, בתם של אברהרד השלישי, דוכס וירטמברג ומריה דורותיאה סופיה, רוזנת אטינגן, אך לא היו לו ילדים ממנה. בשנת 1690 מת בן דודו יוהאן וילהלם, דוכס סקסוניה-ינה ללא ילדים, ויוהאן גאורג חלק את דוכסות סקסוניה-ינה יחד עם בן דודו וילהלם ארנסט, דוכס סקסוניה-ויימאר.

ב-10 בנובמבר 1698 מת יוהאן גאורג באייזנך כתוצאה מאבעבועות שחורות ללא ילדים, ואחיו יוהאן וילהלם, דוכס סקסוניה-אייזנך עלה לשלטון במקומו.

==אילן יוחסין==

{| class="wikitable" style="margin:auto;text-align:center;"
|-
| colspan="3" align="center"| יוהאן גאורג השני, דוכס סקסוניה-אייזנך בית וטין נולד:24 ביולי 1665 מת:10 בנובמבר 1698
|-
| rowspan="1" align="center"| יוהאן גאורג הראשון, דוכס סקסוניה-אייזנך
| rowspan="1" align="center"| דוכסות סקסוניה-אייזנך 1686–1698
| rowspan="1" align="center"| יוהאן וילהלם, דוכס סקסוניה-אייזנך
|}
==קישורים חיצוניים==

* 

קטגוריה:דוכסים גרמנים
קטגוריה:בית וטין
קטגוריה:ילידי 1665
קטגוריה:נפטרים ב-1698
וילהלם, נסיך ויד

וילהלם עם משפחתו
וילהלם, נסיך ויד ( בגרמנית: Wilhelm Fürst zu Wied; 22 באוגוסט 1845 - 22 באוקטובר 1907), היה אביו של וילהלם, נסיך אלבניה ואחיה של אליסאבטה, מלכת רומניה.

==ביוגרפיה==
וילהלם נולד ב-22 באוגוסט 1845 בנויוויד, בדוכסות נסאו, להרמן, נסיך ויד ולמריה, נסיכת נסאו, בתם של וילהלם, דוכס נסאו ולואיזה, נסיכת סקסוניה-הילדבורגהאוזן.

במהלך מלחמת אוסטריה–פרוסיה לחם וילהלם כגנרל לוטננט בצבא הפרוסי תחת הארמייה השנייה, ושוב הוא לחם בשנת 1870 במהלך מלחמת צרפת–פרוסיה. בשנת 1893 הוא מונה נציב הקיסרי ולמפקד על יחידת האחיות המתנדבות בצבא, וכיהן בתפקיד זה עד לשנת 1897.

וילהלם תמך במדיניות הקולוניאלית, ובין השנים 1891–1892 הוא היה יושב-ראש הוועדות הגרמניות נגד העבדות. וילהלם היה בעד במימון כולל למשלחות לחקור אזורים באפריקה שעדיין לא נחקרו, ומאז 1897 הוא היה חבר במועצה הקולוניאלית. כמו כן, ויליאם היה מייסד הליגה של הצי ומ-1898 עד 1901 אף כיהן כנשיאה.

בין השנים 1875–1886 הוא היה חבר הפרלמנט של מחוז הריין, ובין השנים 1888–1894 ו-1899–1901 אף כיהן כיו"ר הפרלמנט של מחוז הריין. מאז 1878 הוא היה חבר בבית הלורדים הפרוסי, ואף כיהן כנשיאו בין השנים 1897–1904.

ב-22 באוקטובר 1907 מת וילהלם בנויוויד, ובנו וילהלם פרידריך, נסיך ויד ירש את תאריו.

==משפחתו==
ב-18 ביולי 1871 התחתן וילהלם עם מריה, נסיכת הולנד, בתם של פרדריק, נסיך הולנד ולואיזה, נסיכת פרוסיה, ממנה נולדו לו 6 ילדים:
* וילהלם פרידריך, נסיך ויד (1872–1945), התחתן עם פאולינה, נסיכת וירטמברג
* אלכסנדר, נסיך ויד (1874–1877)
* וילהלם, נסיך אלבניה (1876–1945), התחתן עם סופיה, נסיכת שנבורג-ואלדנבורג
* ויקטור, נסיך ויד (1877–1946), התחתן עם גיזלה, רוזנת זולמס-וילדנפלס
* לואיזה, נסיכת ויד (1880–1965)
* אליזבת, נסיכת ויד (1883–1938)

== אילן יוחסין ==

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:נסיכים גרמנים
קטגוריה:חברי הבית העליון של הלנדטאג של פרוסיה
קטגוריה:ילידי 1845
קטגוריה:גרמנים שנפטרו ב-1907
זומבים (סרט, 2018)

זומבים (באנגלית: Zombies, מסוגנן כ-Z-O-M-B-I-E-S) הוא סרט מוזיקלי מקורי של ערוץ דיסני שהופק לטלוויזיה ועלה לשידור ב-16 בפברואר 2018. בסרט מככבים מג דונלי ומיילו מנהיים בתפקידים ראשיים.

לסרט הופקו שני סרטי המשך, "זומבים 2" ו"זומבים 3".

==תקציר העלילה==
עלילת הסרט עוקבת אחר קבוצת תלמידים זומבים מהעיירה זומביטאון שעוברים ללמוד עם תלמידים אנושיים בתיכון סייברוק, תיכון טיפוסי המלא בקליניקות ומעמדות שונות של תלמידים. כאשר זד, שחקן פוטבול זומבי, ואדיסון, מעודדת אנושית, מתאהבים, נוצר כאוס חברתי בתיכון והשניים נאלצים לפלס את הדרך לחיים משותפים בדו-קיום.

==צוות השחקנים==
===זומבים===
* מיילו מנהיים – זד נקרודופוליס, שחקן פוטבול זומבי ואהובה של אדיסון.
* קיילי ראסל – אלייזה זמבי, חברתם הטובה ביותר של זד ובונזו.
* ג'יימס גודפריי – בונזו, חברם הטוב ביותר של זד ואלייזה.
* קינגסטון פוסטר – זואי נקרודופוליס, אחותו הצעירה של זד.

===בני אדם===
* מג דונלי – אדיסון וולס, מעודדת אנושית ואהובתו של זד.
* טרבור טורדג'מן – באקי ביוקנן, בן דוד של אדיסון וראש המעודדים בתיכון סייברוק.
* קרלה ג'פרי – ברי, מעודדת וחברתה הטובה ביותר של אדיסון.

==שידור הסרט==
הסרט עלה לשידור בכורה בערוץ דיסני ב-16 בפברואר 2018. הסרט עלה בישראל ב-29 במרץ 2018.

==קישורים חיצוניים==

* 

==הערות שוליים==

קטגוריה:ערוץ דיסני: סרטי מקור
קטגוריה:סרטי 2018
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
קטגוריה:סרטי זומבים
יגואר XKSS

יגואר XKSS (באנגלית: Jaguar XKSS) היא מכונית ספורט במרכב רודסטר מבית יגואר. הדגם יוצר משנת 1957 ויוצרו ממנו 16 יחידות. יגואר חזרה לייצר את דגם ה"יגואר XKSS" בשנת 2016.

==יגואר XKSS==

* 2 מושבים
* רודסטר
* דגם ה"יגואר XKSS" מבוסס על דגם "Jaguar D-Type".
* תאוצת "יגואר XKSS" בין 0-97 קמ"ש היא 5.2 שניות.

== תמונות ==
<gallery mode="packed" heights="110">
קובץ:Jaguar XK-SS (6522850077).jpg|"יגואר XKSS", שנת 1957 
קובץ:1957 Jaguar XK SS roadster (6105403713).jpg| "יגואר XKSS"
קובץ:1957 Jaguar XK SS roadster (6105407433).jpg|"יגואר XKSS"
</gallery>

==ראו גם==
* יגואר
* יגואר MK2

== קישורים חיצוניים ==

* (יגואר XKSS, שנת 1957)
* (יגואר XKSS החדשה, שנת 2016)

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1957
קטגוריה:מכוניות בריטיות
XKSS
יגואר Mark X

יגואר Mark X (באנגלית: Jaguar Mark X) היא מכונית סלון מתוצרת יצרנית רכבי היוקרה הבריטית יגואר בין השנים 1961–1970.

סך הכול יוצרו 24,282 יחידות. 

תאוצת דגם "יגואר Mark X" בין 0-97 קמ"ש היא 10.4 שניות (מנוע 4,235 סמ"ק).

==תצורות "יגואר Mark X"==
* סלון
* קבריולה
==ייצור דגמי "יגואר Mark X"==
* יגואר 3.8 - יוצרו 13,382 יחידות
* יגואר 4.2 - יוצרו 5,137 יחידות
* יגואר 420 G - יוצרו 420 יחידות

== תמונות ==
<gallery mode="packed" heights="120">
קובץ:1966 Jaguar Mark X 4.2, right rear.jpg | "יגואר Mark X", שנת 1966
קובץ:1969 Jaguar 420G (19356168846).jpg | "יגואר Mark X" דגם "420 G", שנת 1969 
קובץ:JAGUAR MK10 VIENTIANE LAOS FEB 2012 (6985252625).jpg | "יגואר Mark X" 
קובץ:Jaguar Mark ten convertible (11477559903).jpg | "יגואר Mark X" - קבריולט 
קובץ:1968 Jaguar 420 G (4735941086).jpg | "יגואר Mark X" דגם "420 G", שנת 1968 
קובץ:Jaguar 420G 4235cc registered August 1968.JPG | "יגואר Mark X" דגם "420 G", שנת 1968 
קובץ:Jaguar 420G blue.jpg | "יגואר Mark X" דגם "420 G"
קובץ:1968 Jaguar 420G Saloon (15727198664).jpg | "יגואר Mark X" דגם "420 G", שנת 1968
קובץ:Hohenlockstedt, Flugplatz Hungriger Wolf, Classic Motor Days 2013, DSC02531.JPG | "יגואר Mark X" דגם "420 G"
קובץ:Jaguar 420G HH rear view.jpg | "יגואר Mark X" דגם "420 G"
</gallery>

==ראו גם==
* יגואר
* יגואר Mark V
* יגואר XKSS

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1961
קטגוריה:מכוניות בריטיות
Mark X
פרס התאחדות מפיקי הקולנוע והטלוויזיה

פרס APKiT הוא שמו המקוצר של פרס התאחדות מפיקי הקולנוע והטלוויזיה (ברוסית: Приз Ассоциации продюсеров кино и телевидения в области телевизионного кино, בקיצור Премия АПКиТ) הוא הפרס החשוב ביותר בתעשיית הטלוויזיה הרוסית והוא שווה ערך לפרס ניקה (לקולנוע). הפרס מיועד בעיקר להפקות טלוויזיה בתחום הבידור (סדרות דרמה, קומדיות ותוכניות אירוח) ונחשבת למקבילה הרוסית לפרס אמי האמריקאי.

שני ארגונים קשורים אך נבדלים מציגים טקס לחלוקת פרסים בתחום הטלוויזיה ברוסיה: פרס TEFI של האקדמיה הרוסית לטלוויזיה והוועדה לפרסי תעשיית הטלוויזיה ופרס APKiT של התאחדות מפיקי הקולנוע והטלוויזיה.

==קטגוריות עיקריות==
*המיני-סדרה הטובה ביותר (עד 24 פרקים) 
*הסדרה הקומית הטובה ביותר 
*סדרת האנימציה הטובה ביותר 
*סדרת הטלוויזיה הטובה ביותר (יותר מ-24 פרקים) 
*סרט הטלוויזיה הטוב ביותר (עד 4 פרקים) 
*עבודת התסריט הטובה ביותר
*האפקטים הוויזואליים הטובים ביותר
*עבודת הבימוי הטובה ביותר
*המוזיקה המקורית הטובה ביותר לסדרת/סרט טלוויזיה
*עבודת הצילום הטובה ביותר
*עבודת עיצוב ההפקה הטובה ביותר
*עבודת בימוי העריכה הטובה ביותר
*עבודת התלבושות הטובה ביותר
*עבודת האיפור הטובה ביותר
*עבודת הסאונד הטובה ביותר
*עבודת הליהוק הטובה ביותר 
*השחקן הטוב ביותר בסרט/סדרת טלוויזיה
*השחקנית הטובה ביותר בסרט/סדרת טלוויזיה 
*שחקן המשנה הטוב ביותר בסרט/סדרת טלוויזיה
*שחקנית המשנה הטובה ביותר בסרט/סדרת טלוויזיה
*הדוקו-דרמה הטובה ביותר 
*המפיק בפועל הטוב ביותר 
*הסרט העלילתי באורך מלא הטוב ביותר

== קישורים חיצוניים ==
* 
* [http://www.rusproducers.com/award/award-about אתר הפרס]
* [https://www.youtube.com/watch?v=1XVgZ26GFlA טקס פרסי APKiT השני] // באתר YouTube, 08.04.2014

==הערות שוליים==

*
התאחדות מפיקי הקולנוע והטלוויזיה של רוסיה

התאחדות מפיקי הקולנוע והטלוויזיה של רוסיה (ברוסית: Ассоциа́ция продю́серов кино́ и телеви́дения, בקיצור АПКиТ) הוא ארגון בתחום הקולנוע המייצג את האינטרסים של הקולנוע הרוסי בתחום המדיני, הכלכלי והציבורי. 

משנת 2016 ההתאחדות התקבלה כחברה בפדרציה הבינלאומית להתאחדויות מפיקי הקולנוע (FIAPF).

יו"ר דירקטוריון ההתאחדות הוא סרגיי סליאנוב, המכהן במקביל כמנהל אולפני CTB Films.

ההתאחדות הוקמה בשנת 2009 ומאגדת 27 חברות הפקה גדולות העוסקות בהפקות מקור בתחום הקולנוע והטלוויזיה, כדוגמת Cosmos studio, "ТМ Production", Gamma-Production, Videoryad, Mars Media, Weit Media, Bazelevs, Yellow, Black & White, Studio 2В, DIXI, Film Direction, נון-סטופ פרודקשן, מוסטלפילם, Prior, Art Pictures Studio Star Media, World Russian Studios, CTB Films, Lean-М, סנטרל פרטנרשיפ, PROFIT, אולפני בונאנזה, Motor Film Studio, Sreda, TeleAlliance Media Group, Triiks Media, Amedia.

==יעדים==
* ייצוג מפיקי הקולנוע והטלוויזיה של רוסיה 
* הגנה על זכויות יוצרים וזכויות קניין רוחני
* אכיפת חקיקה נגד הפצת תוכן פיראטית

==ראו גם==
*פרס התאחדות מפיקי הקולנוע והטלוויזיה

==קישורים חיצוניים==
* 

==הערות שוליים==

קטגוריה:פרס APKiT
יגואר Mark V

יגואר Mark V (באנגלית: Jaguar Mark V) היא מכונית סלון מתוצרת יצרנית רכבי היוקרה הבריטית יגואר אשר יוצרה בין השנים 1948–1951.

יוצרו 10,499 יחידות (גרסת סלון) ו-1,001 יחידות (גרסת קבריולה). 

תאוצת דגם "יגואר Mark V" מנוע 3,485 סמ"ק בין 0-100 קמ"ש היא 20.4 שניות.

==תצורות "יגואר Mark X"==

* סלון
* קבריולה

==ייצור "יגואר Mark V"==
* מנוע 2.6 ליטר - 1,661 יחידות, דגם סלון
* מנוע 2.6 ליטר - 29 יחידות, דגם קבריולה
* מנוע 3.5 ליטר - 7,831 יחידות, דגם סלון
* מנוע 3.5 ליטר - 972 יחידות, דגם קבריולה

== תמונות ==
<gallery mode="packed" heights="100">
קובץ:Jaguar Mark V 3485cc November 1950.JPG | "יגואר Mark V", שנת 1950 
קובץ:Jaguar Mark V (9120353252).jpg | "יגואר Mark V"
קובץ:1950 Jaguar Mark V - Side view.jpg | "יגואר Mark V", שנת 1950 
קובץ:1949 Jaguar MK V DHC (466211118).jpg | "יגואר Mark V", שנת 1949 - קבריולט
קובץ:Jaguar MK5 DHC 1948 3.JPG| "יגואר Mark V", שנת 1948 - קבריולט, מבט לתוך הרכב ולוח מחוונים
קובץ:Jaguar Mark V drophead coupé 1949 (4670787240).jpg | "יגואר Mark V", שנת 1949 - קבריולט, מבט לתא הנהג ולוח מחוונים
קובץ:Jaguar Mark V Drophead Coupe 1950.jpg | "יגואר Mark V", שנת 1950 - קבריולט
קובץ:Jaguar Mark V (1949) at Schaffen-Diest rear three quarters.JPG | "יגואר Mark V", שנת 1949 
קובץ:1950 Jaguar Mark V Saloon.jpg | "יגואר Mark V", שנת 1950 
קובץ:Jaguar MK5 DHC 1948 1.JPG | "יגואר Mark V", שנת 1948 - קבריולט
קובץ:1949 Jaguar MK V DHC (3736344067).jpg | "יגואר Mark V", שנת 1949 - קבריולט
</gallery>

==ראו גם==
* יגואר
* יגואר Mark X
* יגואר XKSS
* יגואר Mark 1 

==לקריאה נוספת==
* [https://www.google.co.il/search?q=Jaguar+Mark+V)&tbm=isch&source=iu&ictx=1&fir=FsTamGHGnt8yRM%253A%252CKzUumQA3tQmxkM%252C_&usg=__E8A2kklHHv6ldwNBA-Lq5neeFzg%3D&sa=X&ved=0ahUKEwiPgNKjqfrYAhWQUlAKHaL3Cv4Q9QEINzAD#imgrc=FsTamGHGnt8yRM: "יגואר Mark V" - תמונות]

== קישורים חיצוניים ==

* 
* 
* [https://web.archive.org/web/20161003135112/http://www.waimakclassiccars.co.nz/cars/361-Jaguar-Mark-V.html יגואר Mark V - תמונות] (waimakclassiccars.co.nz/cars/361-Jaguar-Mark-V)

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1948
קטגוריה:מכוניות בריטיות
Mark V
אל-איתיחאד (מועצה מקומית)

אל-איתיחאד (בערבית: الاتحاد תרגום: "האיחוד") היא מועצה מקומית פלסטינית במחוז רמאללה ואל-בירה, שנוסדה ב -1997, ממיזוגם של הכפרים ביתילו, ג'מאלא, ודיר עמאר. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה הפלסטינית במועצה כ-8,706 תושבים.

==מיקום==
אל-איתיחאד ממוקמת 12.5 ק"מ צפונית מערבית לרמאללה. אל-איתיחאד גובלת בכובאר ובאל-זיתונה ממזרח, דיר אבו משעל, דיר ניזאם ועאבוד מצפון, שיבתין ודיר קדיס ממערב, ראס כרכר, ח'רבת'א בני חרית, אל-זיתונה, ואל-ג'ניה מדרום.

==ביתילו==

ביתילו (ערבית:بيتللو) הוא כפר פלסטיני בשומרון, 19 ק"מ צפונית מערבית לרמאללה. לפי נתוני הלשכה הפלסטינית המרכזית לסטטיסטיקה, הכפר מנה כ-3,083 תושבים באמצע שנת 2006.

==ג'מאלא==

ג'מאלא (ערבית: جمالا) הוא כפר פלסטיני הממוקם 18 ק"מ צפונית-מערבית לרמאללה. לפי נתוני הלשכה הפלסטינית המרכזית לסטטיסטיקה, הכפר מנה 1,453 תושבים נכון לאמצע שנת 2006.

==דיר עמאר==

דיר עמאר (בערבית: دير عمار) הוא כפר פלסטיני ומחנה פליטים הממוקם כ-12 ק"מ צפונית-מערבית לרמאללה.
לאחר מלחמת העצמאות בשנת 1949 הוקם ליד הכפר מחנה פליטים. על-פי מפקד של הלשכה הפלסטינית המרכזית לסטטיסטיקה בשנת 2007 במחנה הפליטים התגוררו 311 משפחות והוא מנה כ-1,834 תושבים.

==לאחר 1967==
41.2% מקרקעות אל-איתיחאד מוגדרים כשטח B, ואילו 58.8% הנותרים מוגדרים כשטח C. ישראל הפקיעה 858 דונם מאל-איתיחאד לבניית 4 יישובים ישראליים: נחליאל, נעלה, טלמון ונווה צוף.

==קישורים חיצוניים==

*[http://vprofile.arij.org/ramallah/pdfs/factsheet/All%20etihad_vp_eng.pdf AL-Itihad Town (Fact Sheet)], המכון למחקר יישומי - ירושלים (ARIJ)
*[http://vprofile.arij.org/ramallah/pdfs/vprofile/AL-Itihad_tp_en.pdf Al-Itihad Town Profile (Beitillu, Jammala & Deir 'Ammar)], ARIJ
*Survey of Western Palestine, Map 14: [https://web.archive.org/web/20180928072721/http://www.iaa-archives.org.il/zoom/zoom.aspx?folder_id=93&type_id=6&id=8376 IAA], Wikimedia commons
==הערות שוליים==

קטגוריה:נפת רמאללה ואל-בירה
צלופיזיים

איורי גולגולות של כמה מינים במשפחה 
צלופיזיים (שם מדעי: Coelophysidae) היא משפחה של דינוזאורים טורפים שחיו בתקופות הטריאס והיורה בין השנים 220-183 מיליון שנה.

יצורים אלה היו מראשוני הדינוזאורים והם היו טורפים זריזים עם לסתות צרות ורגליים ארוכות. אורכם היה 1-2 מ'.

הם היו אוכלי בשר שצדו יצורים קטנים מהם. בכמה מהמינים כמו הצלופיזיס נמצאו בבטנם גם שריי דינוזאורים קטנים, כך שהם היו קניבלים.

==סוגים==
* צלופיזיס (Coelophysis)
* Camposaurus
* מגפנוזאורוס (Megapnosaurus)
* Panguraptor
* פרוקומפסוגנתוס (Procompsognathus)
* פטרוספונדילוס (Pterospondylus)
* Lucianovenator
* סגיזאורוס (Segisaurus)
* Lepidus

==קישורים חיצוניים==

*
קטגוריה:בעלי חיים שתוארו ב-1923
קטגוריה:טקסונים שתוארו בידי פרנץ נופצ׳ה
צ'ארלס אוגוסטוס הרטליי

צ'ארלס אוגוסטוס הרטליי (באנגלית: Charles Augustus Hartley; 3 בפברואר 1825 - 20 בפברואר 1915) היה מהנדס אזרחי בתקופה הוויקטוריאנית, שכונה "אבי הדנובה" על תרומתו לשיפור נתיבי השיט בדנובה התחתונה.

== ביוגרפיה ==
הרטליי נולד במשפחה סקוטית, בעיר דרלינגטון , באנגליה, כבנו של סוכן מסחרי. בעיר זו הופעלה לראשונה בעולם מסילת רכבת מסחרית עם קטר הפועל על קיטור. הרטליי סיים בגיל 13 את הגימנזיה של גייטסהד והתחיל חניכות בעבודות כרייה במקביל ללימודי ערב להרחבת הדעת. בגיל 19 סיים את חניכותו בתחום ההנדסה וב-25 בספטמבר 1845 התחיל לעבוד כמהנדס ב-Scotish Central Railway.

בגיל 23 התמנה למהנדס ראשי בתוכנית שיפוצים בנמל פלימות'. המשימה בוצעה מהר ובדייקנות וכך רכש לו מוניטין טוב. ב-1855 גויס בדרגת קפטן לגוף ההנדסה האנגלו-טורקי, תחת פיקודו של ג'ון סטוקס. אחרי המלחמה התמנה סטוקס לעמוד בראש הוועדה האירופאית לדנובה והוא ביקש וקיבל את הרטליי כמהנדס הוועדה, שישבה בגאלאץ.

קברו של הרטליי ב[[בית הקברות הייגייט]]
הרטליי הגיע לגאלאץ בחורף 1857, כשהדנובה הייתה קפואה.

== מעבודותיו ==
<div class="mw-content-ltr">
* Description of the Delta of the Danube (1874)
* Notes on Public Works in the United States and Canada (1875)
</div>
== קישורים חיצוניים ==
* [http://adevarul.ro/locale/tulcea/secretele-omului-imblanzit-dunarea-a-fost-parintele-unui-fluviu-1_581c7e505ab6550cb8349878/index.html Secretele omului care a îmblânzit Dunărea: „A fost părintele unui fluviu“] 
* [https://mistereledunarii.wordpress.com/2011/05/03/sir-charles-hartley-parintele-deltei/ Sir Charles A. Hartley, „Părintele Dunării” (1)] 
* [https://mistereledunarii.wordpress.com/2011/05/04/sir-charles-a-hartley-parintele-dunarii-2/ Sir Charles A. Hartley, „Părintele Dunării” (2)] 
* [https://www.historia.ro/sectiune/general/articol/mari-ingineri-care-au-regularizat-bratul-sulina Mari ingineri care au regularizat brațul Sulina] 
* 

==הערות שוליים==

קטגוריה:מהנדסים אנגלים
קטגוריה:דנובה
קטגוריה:בריטים שנולדו ב-1825
קטגוריה:בריטים שנפטרו ב-1915
פול קדר

פול קדר (יוסף פנחס חומסקי) (26 במרץ 1925 - 13 באוקטובר 2021) היה מראשוני טייסי חיל האוויר הישראלי. שירת כראש להק ההדרכה בחיל האוויר והשתחרר בדרגת אלוף-משנה. ממקימי יש דין: ארגון מתנדבים לזכויות אדם.

== ביוגרפיה ==
קדר נולד בתל אביב בשם יוסף פנחס חומסקי, בנם של רבקה ובן-ציון חומסקי. אביו היה לוחם בגדודים העבריים שנכלא עם זאב ז'בוטינסקי בכלא עכו והוגלה מארץ ישראל.

ב-1927 עברה משפחתו לפריז. במלחמת העולם השנייה הצטרף קדר לכוחות הבריטים שנסוגו מצרפת ומצא מקלט בבריטניה. הוא זייף את גילו והתנדב לחיל האוויר המלכותי. את הכשרתו עשה בקנדה והתמחה בהטסת מטוסים ימיים בצי ארצות הברית. ב-1943 הצטרף למערכה באוקיינוס האטלנטי כמלווה שיירות ובלוחמה נגד צוללות. בסוף 1943 הוצב בציילון והשתתף בלחימה בזירה הדרום-מזרח אסייתית כטייס מטוסי PBY קטלינה ושורט סנדרלנד. השתחרר כקצין ב-1946.

לאחר שחרורו היה פעיל האצ"ל באירופה וסייע בארגון טייסת האצ"ל.

ב-1948 חזר לישראל והוצב כטייס תובלה בטייסת 103. בנובמבר 1949 מונה למפקד הטייסת ובפברואר 1950 מונה לראש מחלקת מבצעים במטה חיל האוויר. בתפקיד זה השתתף בפעולת התגמול של חיל האוויר על תקרית אל-חמה ב-1951. בתפקידו הבא נשלח לצרפת להתמחות בתחום הבקרה האווירית. עם שובו הקים את מערך הבקרה בחיל האוויר הישראלי וב-1954 מונה בפעם השנייה למפקד טייסת 103.

בינואר 1955 מונה לנספח חיל האוויר בצרפת, ובמהלך מבצע מוסקטר ומבצע סיני היה קצין הקישור של צה"ל לכוח הצרפתי בקפריסין.

ב-1959 מונה לראש להק ההדרכה במטה חיל האוויר. לאחר מכן שירת כמפקד זרוע האוויר בפו"ם ונספח צבאי בטורקיה. שימש ראש משלחת משרד הביטחון באירופה וקונסול כללי בניו יורק.

היה חבר בצוות ההקמה של בית התפוצות.

לקראת הבחירות לכנסת האחת עשרה שובץ במקום השישי ברשימת מפלגת יחד בראשותו של עזר ויצמן, אך המפלגה זכתה לשלושה מנדטים והוא לא נכנס לכנסת. היה חבר במפלגת אור. ב-2005 היה ממקימי יש דין: ארגון מתנדבים לזכויות אדם. על פועלו זכה יחד עם רעייתו רות באות זכויות האדם ע"ש אמיל גרינצוויג.

קדר נפטר ב-13 באוקטובר 2021. הותיר אחריו אישה, רות, בתו של יוליוס ג'ייקובס, וארבעה ילדים, בהם אלכסנדר (סנדי) קדר, פרופסור למשפטים באוניברסיטת חיפה.

==קישורים חיצוניים==
* [http://www.jwmww2.org/soldier.aspx?id=9288 פול קידר] באתר מוזיאון הלוחם היהודי במלחמת העולם השנייה

== הערות שוליים ==

קטגוריה:טייסי חיל האוויר הישראלי
קטגוריה:נספחים צבאיים ישראלים בטורקיה
קטגוריה:קונסולי ישראל בניו יורק
קטגוריה:אנשי היישוב ילידי הארץ
קטגוריה:ראשי להק ומחלקת ההדרכה בחיל האוויר
קטגוריה:ראשי מחלקת מבצעים בחיל האוויר
קטגוריה:זוכי אות אמיל גרינצוויג
קטגוריה:לוחמי האצ"ל
קטגוריה:טייסים ארץ-ישראלים ויהודים בחיל האוויר המלכותי
קטגוריה:פעילי מפלגת יחד
קטגוריה:אלופי-משנה בחיל האוויר
קטגוריה:ישראלים שתרמו את גופתם למדע
קטגוריה:ישראלים שנולדו ב-1925
קטגוריה:ישראלים שנפטרו ב-2021
קטגוריה:חיילי חיל האוויר במלחמת העצמאות
רכס בארנבי

רכס בארנבי (באנגלית: Burnaby Range) הוא רכס הרים קטן, ששטחו 30 קמ"ר, המהווה חלק מרכסי קיטימט.

הרכס ממוקם על האי פיט, בפרובינציית קולומביה הבריטית שבקנדה.

הפסגה הגבוהה ביותר ברכס היא פסגת סילבן.

==היסטוריה==
שמו של הרכס אומץ רשמית ב-11 במאי 1946.

==קישורים חיצוניים==
* [https://apps.gov.bc.ca/pub/bcgnws/names/36446.html רכס בארנבי] באתר ממשלת קולומביה הבריטית
* [https://www.meteoblue.com/en/weather/forecast/14-days/burnaby-range_canada_5911616 תחזית מזג אוויר עדכנית עבור רכס בארנבי]
* [https://www.meteoblue.com/en/weather/forecast/current/burnaby-range_canada_5911616 מזג אוויר נוכחי ברכס בארנבי, לרבות תצלומי לוויין]

==הערות שוליים==

בארנבי
בארנבי
רכס טנייקו

רכס טנייקו (באנגלית: Tenaiko Range) הוא רכס הרים קטן, ששטחו 185 קמ"ר, המהווה חלק מרכסי קיטימט. הרכס מגיע לשיא של 1,042 מטרים מעל פני הים.

הרכס ממוקם בפרובינציית קולומביה הבריטית שבקנדה. 

הרכס מוקף מצידו האחד בנהר גיימסבי, ובנחל טנייקו. 

==היסטוריה==
שמו הנוכחי של הרכס ניתן לו רשמית ב-7 בספטמבר 1950. 
==קישורים חיצוניים==
* [http://www4.nrcan.gc.ca/search-place-names/unique/JBHBM רכס טנייקו] באתר ממשלת קנדה
* [https://apps.gov.bc.ca/pub/bcgnws/names/18613.html רכס טנייקו] באתר ממשלת קולומביה הבריטית
* [https://mapcarta.com/24671102 תצלום לוויין של רכס טנייקו]

==הערות שוליים==

טנייקו
טנייקו
ההתקפה על לנינגרד

ההתקפה על לנינגרד (באנגלית: Attack on Leningrad, הופץ בחבר המדינות בשם לנינגרד, ברוסית Ленингра́д) הוא סרט מלחמה רוסי משנת 2009 בשיתוף פעולה בריטי-רוסי אודות העיר לנינגרד בתקופת המצור על העיר. הסרט הוקרן בהקרנת בכורה ב-19 בספטמבר 2009 בפסטיבל הסרטים הבין-לאומי באולדנבורג, גרמניה. 
==תקציר עלילת הסרט==
כאשר פולשת גרמניה הנאצית לברית המועצות בשנת 1941 והחיילים הנאצים מכתרים במהירות את לנינגרד הנצורה, עיתונאים זרים מפונים. אבל אחת מהם, קייט דייוויס מ'הדיילי טלגרף', נעזבת בשטח ההפצצות, לאחר שמניחים שנהרגה והיא מפספסת את המטוס שעוזב את העיר. לבדה בעיר רווית הרג הרס ומצור היא נעזרת על ידי נינה, קצינת משטרה צעירה ואידיאליסטית ויחד הן נלחמות למען הישרדותם והישרדות האזרחים של לנינגרד הנצורה.
==שחקנים ודמויות==
{| class="wikitable" Class="wikitable" style="font-size:90%; line-height:1.2"
|-
! שם השחקן/ית
! שם הדמות
! אודות הדמות
|-
| אולגה סוטולובה || נינה צבטקובה || קצינה במשטרת לנינגרד
|-
| מירה סורבינו || קייט דייוויס || עיתונאית בריטית
|-
| גבריאל ביירן || פרקר || עיתונאי והמנטור של קייט
|-
| אלכסנדר אבדולוב || צ'יגאסוב ||rowspan="30"|
|-
| ולדימיר אילין || מאלינין
|-
| מיכאיל יפרמוב || אומלצ'נקו
|-
| דונאטס בניוניס || טויבו
|-
| מראט בשארוב || יורה קראסקו
|-
| אלכסנדר באשירוב || קוסוי
|-
| ולנטין גאפט || במאי
|-
| מריה גולובקינה || אגייבה
|-
| סרגיי גורובצ'נקו || סליבאנוב
|-
| פאבל דרביאנקו || טריוחין
|-
| סרגיי קולטאקוב || אנדריי ז'דאנוב
|-
| קיריל לברוב || שדרן הרדיו
|-
| לואיזה מוסנדז || ווזדוויז'נסקאיה
|-
| ארמין מילר-שטאל || וילהלם פון לב
|-
| אקהרד הופמן  || אדולף היטלר
|-
| סרגיי ניקוננקו || קפטן הארטילריה
|-
| ניקולאי אוליאנין || גרביצקי
|-
| אלכסנדר פשוטין || טרגוב
|-
| אלכסנדר פולובצב || פאבלוב
|-
| יקטרינה רדניקובה || אלינה
|-
| יבגני סידיחין || קורנייב
|-
| ויקטור סמירנוב || טולקונוב
|-
| אליונה סטבונובה || סוניה קראסקו
|-
| אלכסנדרה קוליקובה || סימה קראסקו
|-
| יבגני סטיצ'קין || קאפיצה
|-
| ולנטינה טאליזינה || ולנטינה
|-
| אלכסנדר פיליפנקו || ארקאטוב
|-
| מיכאיל טרוחין || ורניק
|-
| אולגה בליאבסקאיה || עיתונאית אמריקאית
|-
| נטליה טרחובה || ורוצ'קה
|}

==פרסים==
{| class="wikitable sortable";"
|-
! scope="col"| פרס
! scope="col"| קטגוריות
! scope="col"| מועמדים
! scope="col"| תוצאה
|-
| rowspan="5" | פרס האקדמיה הרוסית לטלוויזיה
| סרט הטלוויזיה הטוב ביותר
| אלכסנדר בוראבסקי
| 
|-
| התסריט הטוב ביותר
| אלכסנדר בוראבסקי
| 
|-
| הבימוי הטוב ביותר
| אלכסנדר בוראבסקי
| 
|-
| הצילום הטוב ביותר
| ולדימיר קלימוב
| 
|-
| השחקנית הטובה ביותר
| אולגה סוטולובה
| 
|-
| rowspan="2" | פרס האקדמיה הרוסית לקולנוע
| סרט הטלוויזיה הטוב ביותר
| אלכסנדר בוראבסקי
| 
|-
| הצילום הטוב ביותר
| ולדימיר קלימוב
| 
|-
|}

== קישורים חיצוניים ==

*[https://kino.1tv.ru/serials/leningrad ההתקפה על לנינגרד] באתר Kino.1tv.ru
*[https://web.archive.org/web/20180129140701/http://www.nonstop-kino.ru/index.php?option=com_content&view=article&id=14:2010-02-09-16-38-07&catid=1:2010-02-09-16-14-17&Itemid=3 "ההתקפה על לנינגרד"] באתר נון-סטופ פרודקשן
קטגוריה:המצור על לנינגרד
קטגוריה:מיני-סדרות טלוויזיה
קטגוריה:סרטי 2007
קטגוריה:סרטי טלוויזיה רוסיים
קטגוריה:סרטי מלחמת העולם השנייה
מארי, נסיכת הולנד

מארי, נסיכת הולנד (בהולנדית: Marie van Oranje-Nassau; 5 ביוני 1841 – 22 ביוני 1910), הייתה נסיכה הולנדית בתו של פרדריק, נסיך הולנד, ואמו של וילהלם, נסיך אלבניה.

==ביוגרפיה==
מארי נולדה ב-5 ביוני 1841 בווסנאר שבהולנד לפרדריק, נסיך הולנד שהיה בנו השני של וילם הראשון ואשתו לואיזה, נסיכת פרוסיה, בתם של פרידריך וילהלם השלישי, מלך פרוסיה ולואיזה ממקלנבורג-שטרליץ.

בילדותה אובחנה מארי עם בעיות שמיעה קשות. כמו אחותה לואיזה היא נחשבה לאינטליגנטית מאוד ובעלת גינונים מלכותיים. בסידורי השידוכים הועלתה הצעה לחתנה עם אלברט אדוארד, נסיך ויילס, אולם אמו המלכה ויקטוריה התנגדה לכך. ב-18 ביולי 1871 התחתנה מארי עם וילהלם, נסיך ויד, ממנו נולדו לה 6 ילדים.

בשנת 1907 מת בעלה וילהלם, נסיך ויד, וב-22 ביוני 1910 מתה מארי בביתה בנויוויד.

==משפחתה==
ב-18 ביולי 1871 התחתנה מארי עם וילהלם, נסיך ויד, ממנו נולדו לה 6 ילדים:
* וילהלם פרידריך, נסיך ויד (1872–1945), התחתן עם פאולינה, נסיכת וירטמברג
* אלכסנדר, נסיך ויד (1874–1877)
* וילהלם, נסיך אלבניה (1876–1945), התחתן עם סופיה, נסיכת שנבורג-ואלדנבורג
* ויקטור, נסיך ויד (1877–1946), התחתן עם גיזלה, רוזנת זולמס-וילדנפלס
* לואיזה, נסיכת ויד (1880–1965)
* אליזבת, נסיכת ויד (1883–1938)

== אילן יוחסין ==

==קישורים חיצוניים==

* 

קטגוריה:בית אוראניה-נסאו
קטגוריה:ילידות 1841
קטגוריה:נפטרות ב-1910
Mercy (שיר של מאדאם מסייה)

Mercy (בעברית: רַחֲמִים) הוא השיר שייצג את צרפת באירוויזיון 2018 שהתקיים בליסבון, פורטוגל. השיר נכתב, הולחן ובוצע על ידי הצמד מאדאם מסייה. השיר נבחר ב-27 בינואר 2018 בתחרות "דסטינסיון: אירוויזיון" (בתרגום מילולי "יעד: אירוויזיון") ששודרה בערוץ France 2 והיוותה את הקדם הצרפתי.

השיר מבוסס על סיפור אמיתי של ילדה ניגרית ששמה מרסי. היא נולדה על סיפון האונייה Aquarius זמן קצר לאחר שאימה ניצלה מטביעה בים התיכון על ידי הארגון SOS Méditerranée ששם לו למטרה הצלת חיים במימי הים התיכון.

== מיקומי שיא ==

== קישורים חיצוניים ==

*

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי צרפת באירוויזיון
קטגוריה:שירים בצרפתית
קטגוריה:שירים המבוססים על אירועים אמיתיים
קטגוריה:שירים על ילדים
מקיף שש-שנתי אורט רמת יוסף

מקיף שש שנתי אורט רמת יוסף הוא בית ספר תיכון וחטיבת ביניים השוכן בשכונת רמת יוסף בבת ים. אורט רמת יוסף הוא מקיף ממלכתי הפועל כחלק מרשת החינוך אורט ישראל. בבית הספר שש שכבות והוא מונה כ-800 תלמידים מגילאי 12 ועד 18. מנהלת המקיף השש-שנתי היא חדוה גלזר ומנהלת חטיבת הביניים היא לינור דואן.

== מבנה ==
בית הספר מכיל שני בניינים מרכזיים: בניין חטיבת הביניים ובניין החטיבה העליונה. בין הביניים ממוקמת רחבה גדולה עם ספסלים מודרניים ומרגש כדורסל וכדורגל לרווחת התלמידים. שטח בית הספר מוקף בגדר חיצונית, בין החטיבה העליונה ולביניים ישנו גשר המפריד בין שני המבנים. במרכז הגשר עומד מבנה ההנהלה. בשטח בית הספר קיימים 2 אולמות ספורט גדולים ומרווחים ובאחד מהם קיים אולם כושר עם מתקנים.

מבנה חטיבת הביניים שימש בעבר את תיכון "רמות" וגדר הפרידה בין התיכונים. כחלק מתהליך חיטוב התיכונים בעיר, עבר תיכון "רמות" למבנה אחר בעיר, והמבנה ששימש אותו עד אז הפך למבנה החטיבה של "אורט רמת יוסף".

== מגמות ומסלולים בחטיבת הביניים והתיכון ==
* מגמת תקשורת - מגמת התקשורת משלבת חינוך לצריכה ביקורתית של אמצעי התקשורת וחינוך ליצירה עצמאית ומתן ביטוי לעמדות האישיות באמצעות אמצעי התקשורת. במהלך לימודי המגמה, התלמידים לומדים על תכונות צילום, שיווק, תקשורת המונים ועוד.
* מגמת מדעי החברה - מגמת מדעי החברה משלבת את לימודי הפסיכולוגיה וסוציולוגיה. במהלך לימודי המגמה, התלמידים לומדים על מנהיגות, התנהגות האדם, מבנה חברתי ועוד.
* מגמת פיזיקה - מגמת פיזיקה מאופיינת בניסיון לחקור את המערכות הקיימות מסביבינו. במהלך לימודי המגמה, התלמידים לומדים על מערכות אופטיות, מכניות, חשמליות ועוד.
* מגמת כימיה - במגמת כימיה לומדים התלמידים את בסיס לימודי הרפואה, רוקחות, ביוטכנולוגיה ועוד.
* מגמת ביולוגיה - חקר המח - במהלך מגמת ביולוגיה התלמידים מתנסים בהכנות עבודות חקר, ניסויים ועבודה עצמית. במגמה התלמידים לומדים את התחומים השונים של המדעים בצורה מורחבת.
* מגמת אלקטרוניקה - מגמת אלקטרוניקה היא מגמת הייטק ברמה גבוהה ביותר, המשלבת תחומי תקשורת, אלקטרוניקה, רובוטיקה ועוד. במהלך לימודי המגמה, לומדים התלמידים על מערכות אלקטרוניות וכיצד ניתן לשלוט עליהם באמצעות המחשב.
* הנדסת תוכנה - במהלך לימודי המגמה, התלמידים מכירים שפות תכנות ולומדים כיצד לבנות פרויקטים מגוונים בשפות התכנות. בסיום לימודי המגמה יקבל הבוגר תעודת בגרות איכותית של 10 יחידות לימוד.
* כיתת חינוך מיוחד - כיתת חינוך מיוחד מיועדת לילדים בעלי אוטיזם או לקויות למידה. בכל כיתה יש עד שמונה ילדים.

== קישורים חיצוניים ==
* 
* 
* 

== הערות שוליים ==

קטגוריה:בתי ספר תיכוניים בישראל
קטגוריה:בת ים: מבנים
קטגוריה:בת ים: חינוך
קטגוריה:רמת יוסף
יהושע גורדון

יהושע גורדון (נובמבר 1885, תרמ"ו – 7 בנובמבר 1943, ט' בחשוון ה'תש"ד) היה איש מנהל בתקופת היישוב. מנכ"ל החברה לתערוכות וירידים, מייסד הקואופרטיב פלאו"ג - מגדלי פרי הדר ארץ ישראל. היה פעיל בתחום הלשון העברית.

==קורות חיים==
נולד במוסקבה, בנו של איש חובבי ציון אברהם זאב גורדון ונכדו של הנדיב שרגא פייבל יעקבזון. בשנת 1891, בהיותו בן שש, עלה עם משפחתו לארץ ישראל. תחילה התיישבה המשפחה במושבה רחובות, ובשנת 1893 עברה לראשון לציון. בעשור הראשון של המאה ה-20 נסע לאנגליה ללימודי כימיה וכלכלה. בתקופת שהותו שם עסק בפעילות ציונית.

בתקופת מלחמת העולם הראשונה שהה במצרים וסייע בהעברת הפליטים היהודים למצרים. ייסד בפורט סעיד בית ספר עברי בשם "הרצליה" ולימד בו עברית. לאחר המלחמה שב לארץ ישראל והתמנה לקצין קישור בין היישוב העברי לממשל הצבאי הבריטי ופעל לשילוב עובדים עבריים בפקידות של הממשל המנדטורי. תרם להחדרת השפה העברית למסמכים רשמיים של הממשל. בשנת 1920 ייסד חברה לניווט יפו–לונדון וצירף אליה אישי ציבור ובהם מאיר דיזנגוף.

בשנים 1920–1922 כיהן כמפקח לצד מושל המחוז, ובהמשך כסגן מנהל משרד המסחר והתעשייה בירושלים. ערך את ירחון המשרד בשפה העברית. ארגן את התערוכה הראשונה של תוצרת הארץ בתל אביב בשנת 1924. כיהן כמנהל הכללי של החברה לתערוכות וירידים של המזרח הקרוב. הוא קבע את דגלה וסמלה: דגל בצבע תפוז, וסמל המורכב מעוגן שבמרכזו צבי, המציין את השאיפה לעם שחי על חופי הים התיכון וסוחר עם ארצות העולם. בשנים 1932 – 1936 ערך סיורים באירופה ובארצות סקנדינביה וקשר קשרי מסחר לשיווק פרי הדר. התמסר להפצת תוצרת הארץ למדינות העולם. ייסד את הקואופרטיב פלאו"ג – מגדלי פרי הדר ארץ ישראל.

בסוף ימיו הכין מילון אנגלי–עברי למונחי מסחר. בין תחדישיו: קמעונאי ומוצג.

==לקריאה נוספת==
* 'גורדון, יהושע', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 129. 

==קישורים חיצוניים==
* 
* [http://www.gen-mus.co.il/person/?id=5630 אלבום משפחות ראשון לציון]
* 
* (שני אנשים בשם יהושע גורדון מתוארים במאמר, בטעות, כאדם אחד)

== הערות שוליים ==

קטגוריה:אישים הקבורים בבית הקברות טרומפלדור
קטגוריה:מנהלים ביישוב
קטגוריה:בלשנים ולשונאים ביישוב
קטגוריה:מילונאים כותבי עברית
קטגוריה:ארץ-ישראלים שנולדו ב-1885
קטגוריה:ארץ-ישראלים שנפטרו ב-1943
רכס קייפ (קנדה)

רכס קייפ (באנגלית: Cape Range) הוא רכס הרים קטן, ששטחו 82 קמ"ר, המהווה חלק מרכסי קיטימט.

הרכס ממוקם בקצהו הדרומי של האי קאלוורט, בפרובינציית קולומביה הבריטית שבקנדה.

שיאו של הרכס, בגובה 510 מטרים מעל פני הים.

==היסטוריה==
שמו של הרכס אומץ רשמית ב-3 ביוני 1947.

==קישורים חיצוניים==
* [https://apps.gov.bc.ca/pub/bcgnws/names/26748.html רכס קייפ] באתר ממשלת קולומביה הבריטית
* [https://mapcarta.com/24178016 תצלום לוויין של רכס קייפ]
* [https://www.meteoblue.com/en/weather/forecast/current/cape-range_canada_5916169 מזג אוויר עדכני עבור רכס קייפ, לרבות לוויין עננים]
** [https://www.meteoblue.com/en/weather/forecast/week/cape-range_canada_5916169 תחזית מזג אוויר עבר רכס קייפ]
** [https://www.meteoblue.com/en/weather/forecast/modelclimate/cape-range_canada_5916169 סטטיסטיקות מזג אוויר עבור רכס קייפ]

==הערות שוליים==

קייפ
קייפ
כרוב כרתי

צמח פורח של כרוב כרתי ב[[נחל מערות]]
כְּרוּב כְּרֵתִי (שם מדעי: Brassica cretica) הוא בן-שיח בסוג כרוב במשפחת המצליבים. הפרח בעל 4 עלי כותרת בצבעי צהוב-חיוור חרדלי ויוצרים דוגמת צלב. עלי הכותרת הם בגודל 1.5–2 סנטימטרים. העלים גדולים, מכחילים, בעלי שפה משוננת ומסורגים (עלה אחד בכל פרק). העלים מכוסים בשעווה, ובסיס הצמח מעוצה.

==תפוצה==
מין זה מצוי בסכנת הכחדה ובארץ ישראל הוא פורח רק בהר הכרמל באזור נחל מערות בקרקעות סלעיות ולא מלוחות. הצמח התגלה בנחל המערות ב-1979 על ידי חוה להב, במצוק הצפוני של הנחל.

בעולם הוא פורח גם באזור יוון ואייה, בהם כרתים, שהעניק לו את שם המין.

== קישורים חיצוניים ==

==הערות שוליים==

קטגוריה:צמחים שתוארו ב-1785
קטגוריה:טקסונים שתוארו בידי ז'אן-בטיסט דה לאמארק
קטגוריה:ארץ ישראל: מצליבים
קטגוריה:מצליבים
אפרים זלמנוביץ

הרב אפרים זלמנוביץ (נולד ב-1949) הוא רבה של מזכרת בתיה, ראש מכון העם והמדינה, מחבר ספרים והוגה דעות.

==ביוגרפיה==
בן לניצולי שואה. ההורים, מצאצאי בעל הטורי זהב. מייד עם עלייתם אחרי השואה, שם איבדו הורים ורוב אחיהם ואחיותיהם ובני משפחתם, אביו ישעיהו זלמנוביץ היה ממקימי מערכת החינוך הממלכתי דתי באשדוד. דודו הוא הרב ישראל אריה זלמנוביץ.

בוגר בית הספר ממ"ד תחכמוני בעיר רחובות. בוגר מדרשית נועם בפרדס חנה. בגיל 15 הלך ללמוד בישיבת חברון בירושלים. שם למד חמש שנים.

באותן שנים, הקים את סניף בני עקיבא, וכן ייסד ושימש כרב בית כנסת לצעירים באשדוד. כן שירת כרב בסיס חיל הים השוכן בנמל אשדוד.

הוסמך בגיל 17 על ידי ראשי ישיבת חברון בירושלים על ידי הרבנים יחזקאל סרנא והרב משה חברוני וגדולי דור נוספים ובהם הרב עובדיה יוסף. קיבל כושר לכהן כרב עיר מהרבנים הראשיים לישראל איסר יהודה אונטרמן ויצחק נסים.

בגיל 20 ובעודו רווק, התמנה לרבה של מזכרת בתיה, והיה לרב המועצה הצעיר ביותר במדינה.

זלמנוביץ כיהן 35 שנים גם בתפקיד יו"ר המועצה הדתית במזכרת בתיה במשך כשבע קדנציות. וכן שימש ומשמש גם יו"ר עמותת החברה קדישא מזכרת בתיה והפוסק ההלכתי שלה.

בשנת 1986–1987 כיהן כרב הראשי ואב בית הדין בפרנקפורט.

בשנת תשנ"ב יזם זלמנוביץ את העלאת עצמותיו של הרב שמואל מוהליבר רבה של ביאליסטוק והטמנתם במזכרת בתיה. שם הקימו אוהל על קברו כאוהל שהיה על קברו בבית העלמין בביאליסטוק ונותץ במלחמת העולם השנייה.

ייסד בשנת 1982 את מכון העם והמדינה שמטרתו "הכשרת והכוונת בני תורה ליצירה בעריכת מחקרים תורניים מהכתובים וממציאות החיים, למען יהוו גורמים משפיעים בבנין הארץ ע"פ תורה"<ref></ref>. כמו כן פרסם באמצעות המכון ספרים בנושאי עם ומדינה.

זלמנוביץ סבור כי אין כל מניעה להעלות הומוסקסואל מתפלל לקריאת התורה או לכבד אותו בכל שאר הכיבודים שנוהגים לכבד בהם את המתפללים<ref></ref>.

זלמנוביץ כותב טור במספר אתרי אינטרנט ובהם אתר ערוץ 7, סרוגים, רדיו קול חי ו"ערים רחובות" ומחזיק חשבון פייסבוק.

== משפחתו ==
זלמנוביץ נשוי לפסיה שרה לבית בארי בתו של הרב שמואל בארי (שטיין) ששימש כשליח הסוכנות לאתיופיה ולאחר מכן כרבה הראשי של הלסינקי פינלנד והאג הולנד. אב לשני בנים ובת. בנו עו"ד בנימין (בני) זלמנוביץ התמחה בבית המשפט העליון אצל השופטים יעקב טירקל ואילה פרוקצ'יה, מכהן כיו"ר ועדת ערר לתכנון ובניה.

==ספריו==
* סדרת "חברה והלכה: בירור בעיות חברה לאור ההלכה":
** אלכוהוליזם וסמים
** כיבוש מהו
** ספר פקוח נפש
** חינוך ובריאות
** יהודים וערבים
** חדשות שמונים ושמונה

==קישורים חיצוניים==
* [https://www.inn.co.il/tags/%D7%94%D7%A8%D7%91_%D7%90%D7%A4%D7%A8%D7%99%D7%9D_%D7%96%D7%9C%D7%9E%D7%A0%D7%95%D7%91%D7%99%D7%A5 עשרות מאמרים וטורי דעות], אתר ערוץ 7
* [http://www.srugim.co.il/tag/הרב-אפרים-זלמנוביץ מאמרים וטורי דעות], אתר סרוגים.
* [http://www.93fm.co.il/radio/tag/הרב-אפרים-זלמנוביץ/ מאמרים וטורי דעות], רדיו קול חי.
* [https://judaism.walla.co.il/item/2785525 פסק הלכה: "אין לעשות דיאטה בחגים"], אתר וואלה.
* [https://www.ynet.co.il/articles/0,7340,L-4453079,00.html שומרי מצוות? אל תזרקו סוכריות בבית כנסת], טור דעה ב ynet
* [https://www.facebook.com/rabbi.zel חשבון הפייסבוק של הרב זלמנוביץ]
* [https://www.arimnews.co.il/?s=זלמנוביץ אתר ערים רחובות]
* 

== הערות שוליים ==

קטגוריה:מזכרת בתיה: רבנים
קטגוריה:בוגרי בית הספר תחכמוני (רחובות)
קטגוריה:בוגרי ישיבת חברון כנסת ישראל
קטגוריה:בוגרי מדרשית נעם
קטגוריה:רבני מועצות מקומיות
קטגוריה:פרנקפורט: רבנים
קטגוריה:ישראלים שנולדו ב-1949
וילהלם היינריך, נסיך נסאו-אוזינגן

וילהלם היינריך, נסיך נסאו-אוזינגן (בגרמנית: Wilhelm Heinrich von Nassau-Usingen, 2 במאי 1684 - 14 בפברואר 1718), היה נסיך נסאו-אוזינגן בין השנים 1702–1718.

==ביוגרפיה==
וילהלם היינריך נולד בס-הרטוחנבוס ב-2 במאי 1684, לולארד, נסיך נסאו-אוזינגן ולקתרין פרנסיסקה, רוזנת קרואי-רל, בתם של אוסטאך השני, רוזן קרואי-רל והברונית תאודורה מריה גרטרוד פון קטר צו לאגה. בצעירותו התגייס וילהלם היינריך לצבא ההולנדי, ובשנת 1691 הועלה לדרגת קפטן. בין השנים 1701–1707 היה וילהלם היינריך מפקד הרגימנט הוולוני בדרגת קולונל, ובשנת 1703 אף נפצע במהלך קרב אקרן במלחמת הירושה הספרדית.

בשנת 1702 מת אביו ולארד, נסיך נסאו-אוזינגן, ווילהלם היינריך עלה לשלטון במקומו, אולם מכיוון שהיה קטין שלטה אמו כעוצרת במקומו. בשנת 1707 הקים וילהלם היינריך את הכפר וילהמסדורף, אשר סופח בשנת 1972 לעיר השכנה אוזינגן.

ב-14 בפברואר 1718 מת וילהלם היינריך באוזינגן, ובמקומו עלה לשלטון בנו קרל, נסיך נסאו-אוזינגן, אולם בעקבות היותו קטין שלטה אשתו כעוצרת עד לבגרותו של קרל.

==משפחתו==
ב-26 בדצמבר 1734 התחתן וילהלם היינריך עם שרלוטה אמליה, רוזנת נסאו-דילנבורג, בתם של היינריך, נסיך נסאו-דילנבורג ולדורותיאה אליזבת, נסיכת שלזיה-לגניצה, ממנה נולדו לו 9 ילדים:
* פרנסואז, נסיכת נסאו-אוזינגן (1707–1750)
* היינריך מנסאו-אוזינגן (1708)
* אמליה, נסיכת נסאו-אוזינגן (1709)
* וילהלם מנסאו-אוזינגן (1710)
* קרל, נסיך נסאו-אוזינגן (1712–1775)
* הדוויג, נסיכת נסאו-אוזינגן (1714–1786)
* לודוויג מנסאו-אוזינגן (1714)
* יוהנה, נסיכת נסאו-אוזינגן (1715–1716)
* וילהלם היינריך, נסיך נסאו-זארבריקן (1718–1768)

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| וילהלם היינריך, נסיך נסאו-אוזינגן בית נסאו נולד:2 במאי 1684 מת:14 בפברואר 1718
|-
| rowspan="1" align="center"| ולארד
| rowspan="1" align="center"| נסיכות נסאו-אוזינגן 1702–1718
| rowspan="1" align="center"| קרל
|}

קטגוריה:נסיכים גרמנים
קטגוריה:בית נסאו
קטגוריה:ילידי 1684
קטגוריה:נפטרים ב-1718